
Глава 1 

Възможността за Създател 


„Ние хората сме в позицията на едно малко дете, което влиза в 
огромна библиотека, пълна с книги, написани на множество различ- 
ни езици. Детето осъзнава, че някой трябва да е написал тези книги. 
Но то не знае как. То не разбира езиците, на които те са написани. 
Детето смътно се досеща, че има някакъв тайнствен ред, според кой- 
то са подредени книгите, но то не знае какъв е този ред. Според мен 
точно такова е отношението дори на най-интелигентното човешко 
същество спрямо Бога. Ние виждаме, че Вселената е чудесно подре- 
дена и че се подчинява на някакви закони, но само смътно разбираме 
тези закони. Нашите ограничени умове не могат да схванат тайн- 
ствената Сила, която движи космическите съзвездия.“ 

Алберт Айнщайн 

“Ет$1ет: АШе” Ъу Ветз Впап, УогкДоЬп \У11еу апс! 5оп$, 1996, с.186 

Излезте навън в ясна нощ и погледнете нагоре. Докъде може да 
стигне погледът ви? Какво можете да видите? Дори и в най-тъмната 
нощ при ясно небе човешкото око може да види само около три хи- 
ляди звезди. В същото това време нашата планета се намира в море 
от около 200 милиарда звезди, в една галактика, където Слънчевата 
система е само бледо петънце. 

Колко голяма е Вселената? В опита си да надникнат по-дълбоко 
в Космоса астрономите фокусират телескопа Хъбъл върху привидно 
празно парченце от нощното небе в продължение на единадесет дни, 
след което внимателно разглеждат направените снимки. На това мъ- 

ничко място - около 3 процента от размера на пълната Луна - те от- 
криват повече от десет хиляди галактики - не звезди, а цели галакти- 
ки, всяка от които съдържа милиарди звезди. 

На колко от тези планети има разумен живот? Дори да можехме 
да пътуваме със скоростта на светлината , която е 300 000 км/ сек, 
щяха да са ни необходими около сто хиляди години само за да обиколим 
нашата галактика. 

Американският физик Уилям Д. Филипс, който печели Нобело- 
вата награда през 1997 г. „за своя принос към развитието на методи- 
те за изстудяване и улавяне на атоми с помощта на лазери“, казва в 
тази връзка следното: „Аз мисля, че подредеността на физическата 
Вселена и изключително прецизно създадените условия за възниква- 
не на живота тук на Земята ни показват, че един интелигентен Тво- 
рец е отговорен за всичко това. Вярвам в един Бог, който е личност 
и е в съприкосновение със сътворения свят. Моята лична вяра е в 
хармония с всичко онова, което знам за науката“. 

Какво има предвид този наш съвременник, когато казва, че нау- 
ката подкрепя неговите виждания? Наистина ли съществуват доказа- 
телства, които отхвърлят теорията за себеподдържащата се Вселена 
и самозараждащия се живот? Луи Пастьор - един от основополож- 
ниците на микробиологията и имунологията - представя през 1864 
г. пред голямо събрание на учени в Парижкия университет своите 
изследвания, които потвърждават установения преди това от Харвей 
биологичен природен закон: „Живот може да произлезе само от 
живот“. До ден днешен този закон не е опроверган от никакъв на- 
учен експеримент. Един от най-известните съветски еволюционис- 
ти А. Опарин казва: „С опитите си Пастьор допринесе неоценима 

полза за човечеството, а въпросът за самозараждането на живота той 
разреши в отрицателен смисъл. Доказа, че и такива прости същества 
като микроорганизмите не могат да се самозародят, че те подобно на 
всички останали живи същества, винаги произлизат само от себепо- 
добните си. И така, никъде в заобикалящата ни природа днес не ще 
забележим случай на самозараждане“. 

Възникването на Вселената по случаен път е не по-малко неве- 
роятно. То би приличало на появата на многотомна енциклопедия 
вследствие на взрив в печатница. 

Физикът Исак Нютон разсъждава върху тези въпроси по след- 
ния начин: „Удивителният порядък във всемира може да произлезе 
само по решението и плана на едно всезнаещо и всемогъщо Съще- 
ство“. 


Препоръчано : 

1. Онлайн книгата „Еволюция или сътворение - какво казва нау- 
ката“ 

2. Онлайн книгата „50 нобелови лауреати и други велики учени 
за вярата си в Бога“ 

3. В УоийдЪе документалните филми: „Накъде ни насочват дока- 
зателствата“ / „Възможността за Създател“ / „Библията и ди- 
нозаврите“ / „Кости в камъните“ / „Дилемата на Дарвин“ / „Раз- 
криване на тайната на живота“ / „Историята на живота“ / „Бог 
на чудесата“ / „Младата възраст на планетата Земя“ 

Глава 2 

Времето 


Най-голямото историческо доказателство за сътворението на 
нашата планета от Бог е времето. Замисляли ли сте се някога кой и 
кога е решил хората по целия свят да разделят времето на седмици? 
Докато денонощията, месеците и годините са основани на астроно- 
мически събития - въртенето на земята около оста й и около Слън- 
цето, както и въртенето на луната около земята - то за спазването на 
седмицата няма подобна причина. 

Осми - седми век пр. Хр. етруските започват да използват осем- 
дневна седмица, чрез която отбелязват деня за търговия в даден град. 
Т ози цикъл по-късно бива възприет и от римляните. Историята обаче 
говори, че много преди това древните израелтяни (прадедите на ев- 
реите) са съблюдавали един непрекъсваем цикъл от седем дни. Тех- 
ните религиозни Писания представляват Стария завет в съвременната 
Библия и са основата на християнството. Още в първите глави там е 
описано, че Създателят на Всемира е сътворил една прекрасна плане- 
та за шест дена, а седмият ден Той прекарал в почивка, споделяйки 
времето си с първите обитатели на земята. След това седмицата била 
спазвана от жителите на на ш ия свят като спомен за сътворението. 

Едно от най-сигурните свидетелства за обичаите и културата на 
един народ е неговият език. Именно той може да разкрие как тази 
традиция е била запазена през вековете, тъй като един ден от седми- 
цата винаги е носил името „ден за почивка“ (шабат). Коренът на 
думата е един и същи в над 160 езика, сред които някои от най-древ- 
ните. Съставената от д-р Уилям Мийд Джоунс в средата на 19-ти век 

„Таблица на седмицата“ съдържа тези и други примери: 


български 

събота 

иврит 

шабат 

руски 

суббота 

вавилонски 
(един от най-древните езици) 

сабату 

испански, 

португалски 

сабадо 

древен сирийски 

шабато 

полинезийски 

хари сабту 

арабски 

асабт 

суахили 

асабт 

арменски 

шапат 

полски 

собота 

латински 

сабатум 


Двата най-големи атеистични режима в историята - революционни- 
те правителства на Франция през 1792 г. и на Русия през 1929 г. - се 
опитват да заличат седемдневната седмица като спомен за сътворе- 
нието и постановяват съответно десетдневна и петдневна работна 
седмица, които строго налагат. Но тези опити просъществуват само 
няколко години. През всичките изминали столетия винаги е имало 
народи и отделни общества, които са спазвали онази древна седем- 
дневна седмица, и днес сме свидетели, че тя е устояла на времето. 

Промените в използвания от нас днес календар никога не са 
засягали последователността на дните в седмицата, като винаги 
след четвъртък е следвал петък, затова можем да сме уверени, че сме 
наследници на най-древния запазен обичай. 

Седмицата е все същата и навсякъде по земното кълбо за 24 
часа вторник ще се смени със сряда, както е било хилядолетия наред. 
Но една промяна се е случила! 

В България и в САЩ използваме един и същи календар - Гри- 
горианския календар. Когато там е събота и при нас е събота. Но 

сигурно ще ви се стори странно, че този ден при нас е шестият от 
седмицата, а в Щатите е седми. Нека онагледим: 

1 2 Окт. 
2014 

1 3 Окт. 
2014 

14 Окт. 
2014 

1 5 Окт. 
2014 

1 6 Окт. 
2014 

1 7 Окт. 
2014 

1 8 Окт. 
2014 

(непроменим 

последователен 

цикъл) 

Неделя 

Понеделник 

Вторник 

Сряда 

Четвъртък 

Петък 

Събота 

САЩ 

/ден от седм/ 

1 

2 

3 

4 

5 

6 

7 

България 
/ден от седм/ 

7 

1 

2 

3 

4 

5 

6 


Всъщност тези различния са доста по-глобални. Върху картата 
на света с различни цветове са отбелязани регионите, в зависимост 
от това кой ден там се счита за седми от седмицата: 



В Европа и в бившия Съветски съюз за седми ден от седмицата 
се счита неделята, докато в Северна и Южна Америка, в ЮАР, в Из- 
раел и в Източна Азия седмият ден е събота. 

Кой в действителност е седмият ден? 

Трудът на доц. д-р Я. Й. Шопов „Календарът на древните бълга- 
ри и значението му за българската история“, представен на семинар 
в Софийския Университет „Св. Кл. Охридски“ на 17 април 2013 г., 

гласи следното във връзка с дните в годината според древния пра- 
български календар: „(...) Това е позволявало годината, както и все- 
ки сезон, да започват винаги в неделя - първия ден от прабългар- 
ската седмица“. 

Следователно в миналото българската нация е считала неделята 
за първи ден от седмицата, а съботата - за последен (седми). 

Древната еврейска седмица, предадена като наследство на хрис- 
тиянския свят, също започва без съмнение с неделния ден и завършва 
със съботния ден. В езика на евреите до ден днешен се е запазило наи- 
менованието на дните от седмицата: „неделя“ е 1К№Т] (уот пзЬоп), 

което означава „първи ден“, а „събота“ е ШЛ Лй (уот 5ЬаЪЪа1), което 
означава „почивен ден“. 

Преди около 3500 год. в старозаветната библейска книга Из- 
ход биват записани Десетте заповеди, четвъртата от които говори за 
важността на седмия ден: 

„Шест дни да работиш и да вършиш всичките си дела; 
а на седмия ден, който е събота на Господа твоя Бог, да 
не вършиш никаква работа, нито ти, нито синът ти, нито 
дъщеря ти, нито слугата ти, нито слугинята ти, нито доби- 
тъкът ти, нито чужденецът, който е отвътре вратите ти; за- 
щото в шест дни Господ направи небето и земята, морето 
и всичко що има в тях, а на седмия ден си почина; затова 
Господ благослови съботния ден и го освети“. 

Макар че днес на малко места по света хората притежават роби, 
слуги и добитък, тази заповед е все още напълно актуална. Тя съдър- 

жа обещание за работодателите и служителите, които са готови да 
отхвърлят товара на земните грижи в този определен ден, за да раз- 
мишляват върху чудото на сътворения живот: „Така казва Господ: 
Пазете правосъдие и вършете правда (...) Блажен оня човек, който 
прави това (...) който пази съботата да я не оскверни и въздържа ръ- 
ката си да не стори никакво зло“. 

В годините след възкресението на Исус най-големите християн- 
ски центрове на света са в Мала Азия, където Неговите ученици (апос- 
толите) и другите Му последователи основават църкви. Исторически 
източници говорят, че там през вековете съботата продължава да се 
спазва като седми ден от седмицата (За подробна историческа справка 
можете да откриете онлайн книгата „Почти забравения ден“ на Марк 
Финли и по-специално главата „Вековете свидетелстват“). 

Днес обаче по-голямата част от християнския свят приема неде- 
лята като ден за почивка и за поклонение. Римокатолическата църква 
е една от най-древните църкви, запазена до днес, като има най-много 
последователи в света и най-голямо влияние. Затова нека се обърнем 
към нейни източници, за да отговорим на въпроса какво е предизви- 
кало промяната в дена за поклонение: 

„Ние освещаваме неделята вместо съботата, защото Католиче- 
ската църква на Лаодикийския събор (336 г. сл.Хр.) е преместила 
тържествеността от съботата върху неделята” (Питър Гийърмън, 
Катехизис за новоповярвали на католическата доктрина, стр. 50, П-ро 
изд., 1910 г.). 

„Неделята е католическо постановление и претенциите да бъде па- 
зена може да бъдат оправдани единствено въз основа на католическите 
принципи... В Свещените писания (бел. прев. Библията), отначало до- 

край, няма нито един текст, който би оправдал пренасянето на седмич- 
ното богослужение от последния ден на седмицата (събота) в първия 
(неделя)“ (ТЬе СаЙюНс Рге88, Сидни, Австралия, август 1900 г). 

Първите места, където католическото постановление за освеща- 
ване на неделята вместо съботата започва да се спазва, са именно два- 
та най-големи езически центрове по времето на раннохристиянската 
ера - градовете Рим и Александрия. Заповедта лесно бива възприета на 
тези места поради влиянието на слънчевия култ митраизъм (Митра е 
древният ирански бог на слънцето). В тези градове всяка неделя се из- 
вършвало поклонение пред слънцето (5о1 1п\чс1ш). Интересно е да се 
отбележи, че римският император е бил висшият жрец на слънчевия бог 
и бил считан за единствения достоен да тълкува мистерията на неговите 
свещени учения, да дава разяснения и да се произнася окончателно. 

В исторически план (виж гл.З) римокатолическият епископ (па- 
пата) наследява политическата власт на императора. Нещо повече - 
с нея той приема и неговата религиозната роля, а именно на висш 
жрец на редица езически богове, вкл. на слънчевия бог. 



(1) Папа Франциск със слънчевия скиптър 

(2) Папа Франииск с митрата (шапката на свещеника на бог 
Дагон), носещ скиптър във формата на пречупен кръст , 
върху който е разпънат Христос 

Затова не е учудващо, че именно римокатолическо постано- 
вление инициира промяната на деня за поклонение. Днес в редица 
западни езици (като английския и немския) неделята е запазила 
спомена за произхода си, като се нарича ден на слънцето (Зипбау, 
5ошйа§ и др.). Както в древността този ден е бил използван от импе- 
ратор Константин като мост между езичеството и християнство- 
то (наложен чрез закон едновременно като ден за поклонение пред 
слънцето и като ден в чест на възкресението на Христос), така днес 
се случва същото. 

В наши дни същите въпроси са актуални: кой е истинският сед- 
ми ден и дали в него се извършва поклонение пред Твореца на земята 
или пред бога на слънцето. Разликата този път е, че отговорът касае 
лично теб! 

Заключение: Седмицата е традиция, установена при сътворени- 
ето на света от Бог. Седмият ден е събота. Коренът на наименова- 
нието на седмия ден е „шабат“ или „почивка“ на повече от 160 ези- 
ка. Четвъртата от Десетте библейски заповеди е все още валидна и 
гласи съботата да се спазва като ден за почивка и поклонение пред 
Твореца. Римокатолическата църква, наследник на езически Рим, 
издава противоречаща заповед, която задължава хората да спазват 
първия ден - деня на бога на слънцето (неделя) като ден за покло- 
нение. 


Глава 3 

Краят на света 

Много филми представят идеите си за края на човешката циви- 
лизация. Много фалшиви пророчества през последните години по- 
ставяха дати за края на света. Говори се за невъзможност на екоси- 
стемата на земята да поддържа още дълги години животът какъвто 
го познаваме. Повечето религии по един или друг начин предвиждат 
промяна в реда на този свят. Други пък очакват политически кон- 
фликти и световна война. 

За наше щастие не може всички прогнози да се сбъднат. Г оляма 
част от Библията представлява пророчества, които вече са се сбъднали. 
Някои от тях дори смеят да посочват точни години какъвто е случаят с 
пророчеството за раждането и убийството на Исус Христос - събития, 
описани от Даниил около 500 г. пр.н.е. Затова Библията има авторитет 
за много хора, които я изучават. Нейната последна книга Откровение 

(известна като Апокалипсис) е писана около стотната година сл.Хр., 
но разкрива детайли за човешката история до нейния край. 

В Библията са описани белези и събития, които да предупре- 
дят човечеството да се подготви. Днес можем съвсем отговорно да 
заявим, че краят е дошъл и е въпрос на месеци последните сцени 
от драматичната ни история да се изпълнят. Според Писанията 
това са някои от знаците на последното време (разрастващи се по 
интензитет и разпространение в света): 

- насилие и неморалност (както в дните на Содом и Гомор) 
- одобрявани от обществото; стигащи до крайности като транссексу- 
алност и педофилия. Поради съвременната култура вече е обичайно 
малки деца да извършват убийства. 

- войни и военни слухове - винаги е имало войни на земята 
дори в самия момент, когато пророчеството е направено. Но днес 
вече е обичайно да слушаме звука на военните самолети над нас, да 
виждаме танкове по магистралите си и да четем новини за поредната 
останала без население държава в следствие на чуждестранни вой- 
ски, борещи се против тероризма в нея - Ирак, Афганистан, Сирия, 
Украйна, Сърбия, почти всяка държава в Африка. 

- спиритизъм - повече от всякога хората слушат „измамливи 
духове, дяволски учения“. Преди години окултни символи и практи- 
ки бяха част от тайния живот на определени хора, докато сега все- 
ки филм, всеки музикален клип, множество дрехи и аксесоари, дори 
християнски църкви ги промотират. 

- „лъжехристи илъжепророци, които ще покажат големи зна- 
мения и чудеса“ - такива са например изцелителните служби като 
тази на Вени Хин, който през 2014 г. беше в България 

- природни катаклизми - „знамения в слънцето, в луната и 
в звездите, а по земята (...) народите ще бъдат в недоумение поради 
бученето на морето и вълните“, „на разни места ще има глад и тру- 
сове“ - цунами, наводнение, суша и земетресение станаха обичайни 
думи дори за умерената природа на Европа. Между 1986 и 1996 г. 
вкл. (11 год.) е имало само 15 земетресения по света с магнитут над 
7 по Рихтер, докато от 1997 г. до 2007 г. вкл. (отново 1 1 год.) са били 
99. Това е увеличение с повече от шест пъти. 

- „земята ще жалее и всеки, който живее на нея, ще примре, 
също и полските зверове и небесните птици; още и морските риби 
ще изчезнат“ - сравнително скорошно явление е масовата смърт 
сред животните: 

• 20 1 1 г. - хиляди птици падат мъртви в Арканзас, след два 
дни 500 птици в Луизиана; 

• 201 1 г. - 100 хил. мъртви риби в река Арканзас; 

• 2004 г. - 300 мъртви хипопотами в Уганда; 

• 2008 - 2009 стотици мъртви китове край Астралия; 

• Ако напишете в Соо§1е “тазз ашта1 беаОг 2015”, ще наме- 
рите актуална информация за случаи по цялата земя - в Китай, Мек- 
сико, Германия, Южна Корея, Естония, Белгия, Боливия... 

- „ще се умножи беззаконието“, „няма вярност, нито милост, 
нито знание за Бога по земята. Друго няма освен клетва, лъжа и убий- 
ство, кражба и прелюбодейство, разбиват къщи и кръв допира до кръв.“ 

- обединение в религиозния свят - икуменизмът е движени- 
ето, което днес почти е постигнало тази цел. 

- Антихристът ще получи поклонението на по-голямата част 
от земните жители и ще постави своя белег на власт върху тях, което 

ще бъде проява на вражда спрямо Бог. Съдбата на човека по време на 
последните страшни събития (7-те язви от Откровение), които ще се 
случат на земята, ще бъде определена от избора му дали да се подчини 
на антихристката власт. 


Глава 4 

Антихристът и числото 666 

Теми, с които много се е спекулирало, са личността на Антихри- 
ста и начинът за изчисляване на неговото число 666. Това са понятия 
от Библията и ако се разглеждат извън нейния контекст, се стига до 
всякакви увидителни идеи, като например че Антихристът е супер- 
компютър в Брюксел. Библията обаче описва в детайли тази личност, 
като не дава възможност за такава свободна интерпретация. В по- 
следните месеци от земната история именно Антихристът ще 
накара по-голямата част от населението на света да получи бе- 
лег, че е под властта му. Това ще бъде съдбоносно решение за всеки 
човек. Но ако някой не е запознат с отличителните особености на 
Антихриста, е възможно да не разбере, че е получил неговия белег. 

Различни пророчества от Стария и Новия завет (в Даниил, От- 
кровение, Захария и др.) говорят за една и съща сила, притежаваща 
определени характеристики и появяваща се в един и същи период от 
време, която действа по специфичен начин до края на света. Използ- 
вани са различни имена (Антихристът, Звярът от морето, Змеят, мал- 
кият рог, блудницата, Вавилон), за да се акцентира така на различен 
аспект от описанието й. Малкият рог представя възникването на една 
нова политическа власт. Антихристът се свързва с прякото противо- 

действие на Христовите последователи, на библейските писания и на 
самия Бог. Блудницата и Вавилон са имена, свързвани с религиозна не- 
чистота и отстъпление от вярата в Създателя на земята. 

Какво друго казват пророчествата за тази власт (посочени са 
само някои от многото библейски цитати) : 

- ще възникне като продължение на Римската империя (Дан. 
7,8); 

- ще се появи след смъртта и възкресението на Христос (Дан. 

9:27, Зах. 11); 

- ще изкорени три царства пред себе си (Дан. 7:8, Дан. 7:24); 

- ще има политическа власт (Дан. 7:24); 

- ще има религиозна власт (Дан. 1 1:36, Откр. 17); 

- ще владее над много народи (Откр. 17:15); 

- ще поставя царе и ще разделя земята между тях (Откр. 
11:39) 

- ще бъде град на седем хълма, който ще царува над земните 
царе (Откр. 17:18, Откр. 17:9); 

- ще благоденства, съкровищата на света ще бъдат при нея 

(Откр. 18:3); 

- ще е представяна от личността на човек (Откр. 13:18, Дан. 

7:8) 

- ще преследва верните на Господ Исус Христос 1260 години 
и ще убие голям брой от тях чрез огън и меч (Дан. 7:21,25, 11:33, 
Откр. 12:6,17, Откр. 17:6, 18:24); 

- ще бъде отпаднала от вярата църква (в Откр. 17:1-4- блудни- 
ца според библейската символика - Йезекиил 16: 15-58); 

- ще преследва Божието слово (Откр. 20:4); 

- ще промени Божиите закони (Дан. 7:25); 

- ще промени времето (Дан. 7:25); 

- ще богохулства (Дан. 7:25) 

- ще претендира за позицията на пастир на Христовите по- 
следователи (Зах. 11:16); 

- ще се възвеличи над всякакъв бог и ще говори надуто / 
надменно против Бога на боговете (Дан. 1 1 :36); 

- ще поквари мнозина, като ги отклони от вярата чрез изма- 
ми (Дан. 8:24,25, Дан. 11:32); 

- ще следва езическите традиции на древен Вавилон (Откр. 
17:5; Дан. 9:27 - запустява [храма], идва на крилото на мерзостите); 

- ще се свързва с тайни (мистерии) (Откр. 17:5) 

- ще се свързва с цветовете пурпурно (лилаво) и червено 

(Откр. 17:4); 

- числото й ще се равнява на 666 (Откр. 13:18); 

- ще й бъде нанесена смъртоносна рана, която ще оздравее 

(Откр. 13) 

- в края на времето цялата земя ще я последва и всички упра- 
вители ще й предадат властта си (Откр. 17:12,13); 

- ще бъде опустошена при Второто пришествие на Христос, 
т.е. в края на света (Дан. 7:26,27, Дан. 8:25); 

* За пълен списък с характеристиките на тази сила е нужно изучаване 
на посочените книги в контекста на Библията. 

I Възможно ли е подобна политико-религиозна сила с такова | 
1 огромно влияние, жива история и голямо богатство да остане не- 1 
I забелязана? Възможно е единствено, тъй като се бори пряко про- , 
I тив Библията, която разкрива нейната същност. Според всички I 
| културни просветители на Реформацията в Европа (движението, ] 
I което поставя края на тъмното Средновековие) тази сила без | 
1 съмнение е папството - Римокатолическата църква, предста- 1 
I вяна от нейния религиозен и политически лидер - папата. 

I I 

Следващата глава обосновава това становище, показвайки, че 
исторически тази сила може да бъде само Римокатолическата църк- 
ва. Нека съпоставим другите особености с реалната картина. 

Географски Рим е известен като града на седемте хълма, за 
който се говори в Откр. 17 глава. 

Папата има както политическа, така и религиозна власт - той е 
държавник - цар на Ватикан, и духовен лидер на най-голямата верска 
общност в света - римокатолическата. Владеейки над приблизително 
1.2 милиарда вярващи, папството със сигурност потвърждава и тази 
особеност от библейското описание - има контрол върху множе- 
ство народи. Думата „католически“ означава вселенски - това е пре- 
тенция за пълна власт на земята. 

Във втора глава вече беше отбелязано, че именно католическата 
църква променя времето, като сменя почивния ден от събота в не- 
деля. Освен това осъществява възможно най-голямата промяна във 
времето, която е лесно забележима - през 16 век папа Григорий въ- 
вежда нов календар - Грегорианския. Днес това е календарът, който 
се използва от цял свят. 

Пищността на католическите храмове и литургиите, огромните 
дарения за църквата през вековете, както и сведенията за завоевани- 
ята на кръстоносците пък потвърждават поредната характеристика 
на тази сила, а именно, че съкровищата на света са при нея. 

Друга от характеристиките на тази сила са цветовете на дрехите 
й - пурпурният и червеният цвят имат съществено значение за ви- 
сшето духовенство в католицизма - червеното е цветът на кардина- 
лите, а пурпурните (лилавите) одежди - на удостоените с призвание 
Капелан на Негово Светейшество. Двата цвята се използват също и 
за други елементи от облеклото на католическото духовенството. 

Едно от основните учения на католическата вяра е туз^егшт 
йбе1 - тайни на вярата. Г олемият църковен събор Ватикан I дори про- 
изнася анатема над невярващите в тези тайни, затова не е чудно, че 
Библията свързва тази сила с тайни / мистерии. 

1260 години продължава периодът на тъмното средновековие, 
когато върховната власт е в ръцете на папството - от 538 г. - унищо- 
жаването на последните му противници, до 1798 г., когато Френска- 
та революция, начело с Бонапард, изпраща папата в изгнание. 

Смъртоносната рана оздравява през 1929 г., когато Мусолини 
подписва Латеранския договор, възвръщайки чрез него политиче- 
ската власт на папството - основава се независимата държава Вати- 
кан с върховен глава папата. Мусолини дарява на Ватиканската банка 
повече от 80 млн долара като обезщетение за “раната”, нанесена по 
време на Френската революция. 

Дали Антихристът (звярът, блудницата, Вавилон) от Библията 
наистина е папството? Да разгледаме още една негова черта - той 
има число, което е число на човек: 

„Тук е нужно мъдрост; който е разумен, нека сметне 
числото на звяра, защото е число на човек; а числото му е 
шестстотин шестдесет и шест (666)“ (Откровение 13:8). 

На римски, на латински и на гръцки буквите имат числова стой- 
ност, затова можем да проверим дали официалните светски и рели- 
гиозни титли на папата при сумиране дават 666. 

Една от титлите на папата е УЗсапив РШх Ое1 - „Заместник на 
Божия Син“, при сумиране на числовата стойност на буквите се по- 
лучава резултата 666 (У=5, 1=1, С=100, 11=5, Б=50иБ=500). 

Същото се отнася и за титлите Оих С1епс1 (0=500, 11=5, Х=10, 
С=100, Б=50, Е=0, К= 0, 1=1), която означава „глава на духовенство- 
то“, и за Ьа1ешо8 (Б=30, А=1, Т=300, Е=5, 1=10, N=50, 0=70, 5=200) 
- „човек, говорещ латински език“. 

Числото на звяра е важна характеристика за разкриването на не- 
говата самоличност, но нека все пак имаме предвид и другите негови 
черти. В следващите глави ще отговорим на въпросите как е възмож- 
но една институцията, претендираща да бъде християнска, да следва 
древни езически традиции и да прави изказвания против самия Бог. 
След това ще проверим дали е възможно всички държавници на тази 
земя да последват папството. И къде се намираме в хода на времето. 

Но нека първо се върнем назад в миналото и да проследим исто- 
рическия възход на католическата църква. 

Глава 5 

Новата римска империя 


Политическата корупция, непосилните данъци, първичното за- 
доволяване на плътта чрез оргии и проституция, незачитането на 
чуждия живот - Колизеума, човешките жертвоприношения - целият 
този ежедневен порядък в Римската империя води до нейния крах. 
Годината 324 отбелязва неспособността на тази система да продъл- 
жи съществуването си - императорът премества столицата във Ви- 
зантион (днешен Истанбул) и оставя западните райони на произ- 
вола на съдбата. Заобикалящите Рим племена все по-често започват 
да навлизат в териториите на разпадащата се империя. През 476 г. 
сл.Хр. империята вече е разделена на десет части - това са царства- 
та на остготите, вестготите, франките, вандалите, суевите, аламани- 
те, англо-саксонците, херулите, ломбардите и бургундите. Някои от 
тях сформират съвременните държави Франция, Англия, Германия, 
Швейцария, Италия, Португалия, Испания. 

Когато римските владетели оставят империята незащитена от 
нейните врагове, гражданите се обръщат към втората по влияние лич- 
ност в Рим по онова време, а именно епископа, известен днес като па- 
пата. Той се превръща не само в религиозен обединител на разнород- 
ната етническа и верска общност, но и в лидер с гражданска и военна 
власт. В историята се откроява годината 452, когато папа Лий I застава 
начело на римската империя при конфликта с хунския водач Атила. 

Католическата църква се превръща в наследник на политиче- 
ската и духовна власт на древната Римска империя. Тя наследява 
положението, престижа, а дори и титлите на римските императори. 

Най-съществената от тях е „РопШех Махкпш“ - езическата титла 
за „Строител на мостове между небето и земята“. На страница 40 от 
„История“ на Стенли се казва: „Папството е призракът на Римската 
империя, който седи коронован върху гроба й“. 

В периода 529-534 г. император Юстиниан I създава колекция 
от юридически трудове, наречена „Кодекс Юстинианус“. Глава първа 
в книга първа на второто издание носи заглавието „По отношение на 
най-висшата троица и на католическата вяра, давайки сигурност, че 
никой няма да им се противопостави публично“. Това представля- 
ва указ, който е официално признание на върховната власт на папа- 
та в държавата и негово приемане за представител на Исус Христос 
на земята (за видимата глава на Христовата църква). Но издаденият 
указ успява да влезе в сила едва през 538 г. сл.Хр., когато с помощта 
на владетелите на източната Римска империя биват заличени от съ- 
ществуване последните противници на папската власт, а именно три- 
те племена - вандали, херули и остготи. И така 538 г. бележи на- 
чалото на върховната власт на папството, а с нея и началото на 
тъмното средновековие. 

Папството придобива повече сила дори от императорите на 
Рим. Историкът Гибон казва, че папа Инокентий III заема по-висша 
позиция от който и да е цезар, управлявал някога империята. Царете 
полагат короните си в нозете на папата и искат той да ги коронова. Те 
целуват пантофа му, за да изразят своето покорство. Всеки цар, който 
би се разбунтувал, бива детрониран. 

Поради конфликт с папа Инокентий III крал Джон Английски, 
както и цяла Англия биват отлъчени от църквата, а малко по-късно 
папата подстрекава Франция да ги нападне. Притиснат от обстоятел- 


23 


ствата, през 1213 г. крал Джон се съгласява да изпълни всички поста- 
вени от папството условия, за да възвърне предишния си статус. На- 
лага се един ден и една нощ да лежи гол на студения мраморен под на 
Тетр1аг СЬигсЬ, показвайки смирение пред папата. Когато се среща 
с него, крал Джон подписва договор, чрез който Англия става феодал 
на папството и започва да плаща данък от 666 лири годишно. 

Друг пример за властта на средновековната римокатолическа ин- 
ституция е Хенри IV - император на Германия, който стои четири дни 
в дъжда и снега, опитвайки се да получи аудиенция с римския епископ. 
В онова време папата има върховна власт над всички нации и държави. 

През този период в християнството навлизат всякакви езически 
практики и суеверни вярвания (можете да прочетете в следващата 
глава). Над човечеството мракът се сгъстява и вярата на обикновени- 
те хора бива изтръгната от тях чрез изопаченото представяне на Бог 
като далечен и незаинтересован от живота им, гневен и склонен да 
бъде омилостивяван чрез мъчения или дарове. И до днес тази пред- 
става продължава да бъде налагана по същия начин - твърди се, че за 
да бъдеш чут от Бог, ти е нужен посредник (свещеници или мъртви 
светни), че големите дарения за църквата или изморителните пок- 
лоннически пътувания ще направят Всевишния по-благосклонен. 

До XIX в. римокатолическата църква по правило забранява изу- 
чаването и разпространяването на Библията. Една от отявлените 
прояви на враждебност спрямо Писанията е включването им в спи- 
съка „Индекс на забранените книги“ (1пс1ех ПЪгогит РгоЬЛйогит), 
обнародван от папа Павел IV през 1559 г. В борбата си против Биб- 
лията тази църква става основоположник на философското течение 
„висша критика“, което поставя под съмнение истинността и значе- 

нието на библейските думи. Днес именно ученията на „висшата кри- 
тика“ стават основа за неверието на множество хора. 

През вековете Библията бива отхвърлена и анатемосана и ре- 
алната основа, на която се градят ученията и действията на католи- 
ческата църква, се явява „Светата Традиция“ (преданието), т.е. раз- 
биранията и заповедите на издигнати от църквата човешки автори- 
тети. Папата и епископите, които са в общение с него, са наричани 
магистериум - в католическата църква това се счита за най-висшия, 
непогрешим авторитет, имащ изключителното право да тълкува Бо- 
жиите откровения и да определя кое е истина и кое - ерес. Бонавен- 
чър Хинууд в книгата „Още отговори на вашите въпроси“ (издадена 
през 1983 г. от Нитап & Кошкеаи) казва: „Ако Бог ми заповядва под 
заплаха от осъждение да вярвам в ученията Му, Той е длъжен да ми 
даде и средството за разбиране на думите Му. Кое е това средство? 
Протестантите казват: „Библията“, но католиците казват: „Не, не е 
Библията, а Божията Църква“. 

Отхвърлила Божиите заповеди от Библията (включително за- 
поведта да не се убива) средновековната църква основава през 1232 
г. Инквизицията, чиято цел е унищожаването на еретиците (т.е. на 
всеки, който би противоречил на ученията и властта на папството). 
Множество исторически източници свидетелстват за извършените 
от тази институция мъчения и убийства. Днес понятието “Вартоло- 
меева нощ“ е известно, но рядко се говори какво се случва тогава: 
„На 24 август 1527 римокатолиците във Франция, по предварително 
уговорен план, под йезуитско влияние, убиват 70 000 протестанти 
в рамките на два месеца. Папата се възрадва, когато чу новините за 
успешния резултат“ (католически журнал Ше&игп Шсйсктап, 21 но- 

ември 1912). Инквизицията обаче не успява да смълчи всички проти- 
вници на папството и на 27 септември 1540 папа Павел III с офици- 
ална була утвърждава ордена на йезуитите - монаси, лоялни до смърт 
на папата, готови на всичко, за да унищожат протестантската Рефор- 
мация и пробуждането на обществото за неговите свободи. Този ор- 
ден действа и до днес под покровителството на Римокатолическата 
църква и играе съществена роля в динамиката на света. 

Сигурните свидетелства за издевателствата на Инквизицията и ней- 
ните поддръжници говорят и до днес - това са катакомбите на Франция, 
Италия, Испания и множеството масови гробове из цяла Европа. 


Стотици католически църкви и днес пазят костите на безбройните 
жертви на Инквизицията в костници , а дори и като украса. 

На снимката е църквата Сгегтпа СНаре1 в Полша , 
където за декор са използвани костите на жертвите 
на 30-годишната война , водена между католици и протестанти. 


26 



Църквата „Сан Бернардино ла Оса “ в Милано е „облицована“ 
с черепите на деца 

Господ Исус Христос казва: „Аз дойдох, за да имат живот и да 
го имат изобилно“ (Йоан 10:10). Казва още: Дяволът „беше открай 
човекоубиец“ (Йоан 8:44). 

Дали е справедливо да съдим за съвременната римска църква по 
мерзостите и нелепостите, белязали господството й през вековете на 
невежество и мрак? Дали нейната ужасяваща жестокост е оправдана 
с варварските нрави на онова време и дали влиянието на съвремен- 
ната цивилизация е променило начина на мислене в тази църква? 

От началото на върховната си власт до ден днешен Римокато- 
лическата църква не се е отрекла от решенията на Инквизиция- 
та, нито от твърденията си, противоречащи на науката, тъй като тя 
се счита за непогрешима институция. Папа Григорий VII заявява 
през XI в., че църквата никога не се е заблуждавала и не ще се заблу- 
ди. Той твърди, че никой няма правото да отменя нито едно от него- 
вите постановления, докато самият той има изключителното право 
да отменя решенията на другите. 

През XIX в. църквата не само не се отказва от своите претенции, 
но още по-настойчиво ги отстоява. Ако Рим твърди, че църквата „ни- 
кога не е грешила и според Свещените писания никога не ще се за- 
блуди“ (|оЬп Ь. лоп МозЬейп, 1шШ:и1ег о^Есскзшзйса! НМогу, уо1.3, 
II зее. раг! II, сЬ.2, 9, г 17), как би могла тя да се отрече от принципи- 
те, които са я ръководили столетия наред? 

Папа Пий IX в циркуляр от 15 август 1854 г. казва: „Най-голям аб- 
сурд и глупост е да се защитава свободата на съвестта; това е най-отров- 
ната заблуда, чума, най-страшното, което може да се случи в страната“. 
Същият папа в циркуляр от 8 декември 1864 г. предава на анатема всич- 
ки, които защитават „свободата на съвестта и богослуженията“, както и 
„онези, които твърдят, че църквата няма право да използва насилие“. 

Бележитият католик Тома Аквински казва, че убедените ерети- 
ци трябва да бъдат убивани точно както другите престъпници, 
защото те не са прави. В СаЙтоНс шавахте четем: „Не можеш да уп- 
ражняваш никакво благочестие в душата си, ако хленчиш поради като- 
лическите зверства (...) Никога не сме написвали и ред, за да извиним 
Инквизицията или за да намалим вината й. Никога не сме смятали, че е 
нужно да я защитаваме“. 

Привидната кротост на Рим днес не свидетелства за промяна в 
настроенията и намеренията му. Католическият епископ 0‘Конър 
казва: „Религиозна свобода ще има, докато се подготвим да я пре- 
махнем, без да причиним с това вреда и опасности за католическия 
свят“. Архиепископът на Сент Луис заявява: „Ереста и неверието са 
престъпления; и в християнски страни като Италия и Испания, къде- 
то всички са католици и католицизмът определя значителна част от 
законите на страната, те трябва да се наказват като останалите прес- 
тъпления (...)“. 

Заключение: Римо католическият епископ (папата) е наследник 
на политическата и духовна власт на римските императори и също 
като тях претендира за непогрешимост и за върховен авторитет 
при тълкуването на Божието откровение. Ученията на католи- 
ческата църква са основани на човешки предания и разбирания. 
Също както през тъмното средновековие, така и днес всяко мне- 
ние, което противоречи на тези учения, се счита за ерес и за заслу- 
жаващо смъртна присъда. 


* * * 

В Даниил 7 и 8 гл. се казва, че от последната земна империя 
(Римската) ще се издигне малък рог, пред който три други рога ще 
се изкоренят. Роговете са символи на царе, царства, власти (Заха- 
рия 1:18,19, Откр. 17:12). Малкият рог има „очи като човешки очи 
и уста, които говореха надменно“, той „воюваше със светиите и пре- 
възмогваше против тях“. Думата „надменно“ може да се преведе още 
и като богохулно. 

Всички тези характеристики описват папската власт - политическа 
власт, произлязла от Римската империя, причинила унищожението 
на три племена при възцаряването си, представена чрез човек (папа- 
та), богохулстваща с претенциите си за непогрешимост и за проща- 
ване на грехове (нещо, присъщо само на Бог - Лука 5:21), преслед- 
ваща хората, вярващи в различни от нейните учения. 


Глава 6 

Ученията на звяра 

Идолопоклонството и безсмъртието на душата 

Още от дните на първите папи в „християнството“ са навлезли 
безброй езически традиции и практики: пищните церемонии, 
богатите одежди, броениците, съвременните църковни празници 
(Коледа - „Бшз №1аН ЬтсШз“ или рождението на слънчевия бог, 
Великден - годишното възраждане на бог Атис и пр.), монашеството 
и монашеските практики, молитвите пред мъртвите - всяко от 
изброените има лесни за проследяване корени в езичеството и не са 
основава нито на записаните думи на Христос, нито на друг текст от 
библейските писания. 

Много от новопокръстените в онова време хора просто сменят 
имената на идолите си с християнски: статуята на бог Юпитер 
получава ново предназначение като статуя на апостол Петър, като 
дори се запазва слънчевият диск над главата му (по-известен днес 
като „ореол“ на светия). Митичните основатели на Рим - Ромул и 
Рем - биват представени като християнски мъченици. Образът на 

Хермес е използван за създаване на статуя на Христос като пастир, 
а Асклепий става иконографски модел на по-голямата част от 
изображенията на Исус - млад, жизнен бог с къдрава коса и малка 
брада, който се грижи за теб. Върховната египетска, а по-късно и 
римска, богиня Изида е била изобразявана като майка, носеща своя 
син Хорус, и лесно се превръща в Мария с младенеца. 

В историческите източници за живота на Исус (а именно 
четирите библейски евангелия) Мария е спомената само няколко 
пъти. Тя е представена като една добра жена, живееща скромен 
и праведен живот, като освен това върху нейната личност не е 
акцентирано по специален начин и тя не е описана като по-различна 
от всички други смъртни хора. Но богинята майка с детето е 
традиция с най-стари корени - има я в митраизма, във вавилонските 
и в персийски вярвания. Т ака че Мария получава някои характерни 
чертинатези богини: носи тъмносиня мантия и стои върху полумесец 
като Изида; майка е на всички богове; държи в ръце сина си. 

И ето че цялото това преименуване води до поклонение пред 
„християнски“ идоли, което изрично е забранено във втората от 
Десетте заповеди: 

Аз съм Йехова, твоят Бог, Който те изведох из Еги- 
петската земя, из дома на робството. Да нямаш други 
богове освен Мене. Не си прави кумир или какво да 
било подобие на нещо, което е на небето горе, или 
което е на земята долу, или което е във водата под зе- 
мята; да не им се кланяш, нито да им служиш, защото 
Аз Господ, твоят Бог, съм Бог ревнив, Който въздавам 

беззаконието на бащите върху чадата до третото и чет- 
въртото поколение на ония, които Ме мразят, а показ- 
вам милости към хиляда поколения на ония, които Ме 
любят и пазят Моите заповеди. 


Поклонението пред статуи и по-специално пред тази на Мария 
се практикува и до днес в римокатолическите среди: 



Затова Католическата църква се отървава в своите писания (Кате- 
хизиса) от втората Божия заповед и разделя десетата заповед на две, за 
да запази общия брой. 

По време на Никейския събор през 325 г. римската църква из- 
дига Мария до статута на богиня и на застъпник за хората наред с 
Христос. Проблемът обаче е, че християнските писания не подкре- 
пят вярването в безсмъртната душа и така Мария не би могла да бъде 
другаде освен в гроба заедно с всички други праведни хора, които 
очакват последния ден. 

Идеята за безсмъртната душа произлиза от древните религии, 
сред които ярко се откроява древноегипетската. Тогава се е вярвало, 
че смъртта е само преход към мистериозния свят на отвъдното, към 
едно друго съществуване. Мумиите с целия си антураж и имущество 
се очаквало да пристигнат отвъд реката в новия си дом. След смър- 
тта сърцето на човека било претеглено на везни от бог Анубис и ако 
перцето на Маат се окажело по-тежко, той бил отвеждан в Дуат. В 
противен случай сърцето му било изяждано от демона Амит. 

Древните египтяни вярвали, че БА е всичко онова, което съста- 
влява личността и което я прави различна от останалите. Концепци- 
ята е сходна на съвременното разбиране за „личността“. Животът в 
човека те наричали КА. Човек умирал, когато КА напуснел тялото. 
Смятало се, че БА и КА се обединяват отново след смъртта под фор- 
мата на АКХ. Ако се извършели подходящите погребални обреди и 
след това постоянно се принасяли дарове, АКХ можел да бъде съжи- 
вен. Египтяните вярвали, че АКХ може да излиза от гроба и да влияе 
позитивно или негативно на живите в зависимост от обстоятелства- 
та - можело да причинява кошмари, чувство на вина или болест. В 
периода на царуването на Рамесидите се вярвало, че АКХ можело да 
се развие в нещо като дух или бродещо „мъртво същество“, когато 
гробът не се поддържал повече. Сходни били вярванията и на много 
други древни народи. 

Древните религии са все още живи днес. Съвременният свят е 
предимно християнски, но разбиранията за смъртта не са се проме- 
нили много. В много църкви се поддържат същите вярвания, същите 
традиции, същите страхове в поклонниците. Дали трябва да поддър- 
жаме гробовете на близките си и да им носим дарове по празници- 

те? Да трупаме ли цял живот земни блага, за да бъдем осигурени в 
следващия си живот? Това е религия, изтъкана от дела. Затова и Ре- 
формацията въстава против практиките на средновековната римска 
църква, която и до днес продава индулгенции (различни материални 
и нематериални притежания) с цел мъртвите да живеят по-добре в 
задгробния си живот. Това е напълно актуална практика - на 9 юли 
2013 Ватикана издава декрет, според който папа Франциск ще пре- 
доставя индулгенции (намаляване на времето в чистилището) на 
своите последователи в ТмчНег. 


* * * 

Библията говори друго за състоянието на мъртвите. Древната 
библейска книга Йов съдържа въпроса, който всеки от нас си е зада- 
вал: „Ако умре човек, ще оживее ли?“. Най-мъдрият човек, живял на 
земята - Соломон, пише в книгата Еклесиаст, че при смъртта пръстта 
се връща в земята, както е била, а духът се връща при Бога, Който го 
е дал. В Библията пише още, че „тялото, отделено от духа, е мъртво“. 

Бог създава човека от материя и вдъхва в него жизнено дихание. 
Мистиците в древността смятат, че животът е безволева жизнена 
сила, която подлежи на подчинение на законите на обредите. Библи- 
ята обаче говори, че това е дух от Бог и че Той има контрол над него: 
„докато диханието ми е в мен и Божият Дух е в ноздрите ми“. Цар 
Давид казва за човека: „Излиза ли духът му, той се връща в земята си; 
В същия този ден загиват намеренията му“ (Псалм 146:4). 

Но всички хора, живели някога, ще възкръснат след края на 
света (Откровение 20 глава). Дотогава те ще спят в гробовете си. 

Онези, които са вършели добро с цялото си сърце и с целия си ум, 
ще възкръснат при Второто пришествие на Исус, за да имат вечен 
живот в свят без грях и без смърт. Останалите ще бъдат изправени на 
съд 1000 години по-късно, за да видят доклада за делата си, записан 
в небесните книги. Присъдата им ще бъде според собствените им 
дела. Съдът ще се произнесе и присъдата ще се изпълни - а именно 
втора смърт, която ще бъде окончателната им участ. 

Живеем в последните месеци от човешката история. Важно е да 
разберем какви са заблудите на силата, която претендира за власт 
над земята, за да не получим белега й и да бъдем част от спасените 
за вечен живот. 


Глава 7 

Глобализмът, икуменизмът и белегът на звяра 

Глобализмът е всеобщо обединение на политическо равнище 
(национално, културно, икономическо, юридическо и пр.), а икуме- 
низмът е всеобщо обединение на религиозно равнище. И двете дви- 
жения са активни от десетки години, но все по-малко се коментират, 
тъй като вече са постигнали успех и са обхванали почти цялата част 
от своята целева група - населението на света. Макар на пръв поглед 
тези идеи да звучат утопично, зад тях се крият напълно измерими ин- 
тереси. И двете движения в крайна сметка са си поставили за цел да 
изградят една единствена върховна власт, която да управлява света. 

В случая с икуменизма е по-лесно да се назове кой бива гласен да 

заеме тази позиция. Римокатолическата църква е основен инициатор и 
организатор на мероприятията на движението. В центъра на Рим на вхо- 
да на папската архибазилика „Св. Йоан Латерански“ е поставен огромен 
надпис на латински, който гласи „Светата латеранска църква. Църква 
майка и глава на всички църкви в града и по света“. Това, както и името й, 
произлизащо от латинското саЙюИсиз, т.е. „вселенски“ показва претен- 
цията й да бъде единствената световна религия. Историческите й коре- 
ни на обединител на разнородни езически вярвания обяснява интересът 
й към другите религии. Действията на папите през последния век ясно 
показват стремежа за обединение на всички църкви и религии. 



На снимката: икуменистическа среща (Асизи I през 1 986 г.), 
ръководена от папа Йоан Павел II (в центъра) 
Виждаме представители на главни религиозни общества - 

източноправославни, будисти, хиндуисти и др. 


За да се случи това обединение обаче, римската църква няма на- 
мерение да прави компромис с ученията си. На много места тя зая- 
вява, че „(...) истинската християнска църква не може да допусне ни 
една друга църква, освен себе си (...) И именно на тази изключител- 

ност е основана уникалната й сила, будещата интерес мощ на нейна- 
та пропаганда, неизчерпаемата енергия на прогреса й. Тази неоспо- 
рима фундаментална идея води до строго логическо заключение - за 
духовния догмат няма спасение извън църквата (...)“ (ТЬе СаЙтоНс 
ЕпсусюресИа, 1911, уо1. 14, р. 766, 768). 

На 13 февруари 2016 в Куба се срещат лидерът на най-голямата 
православна общност - руският патриарх Кирил и лидерът на католи- 
ческата църква - папа Франциск. Те подписват съвместна декларация 
след края на разговора си в Хавана, в която заявяват, че „православ- 
ните и католиците са обединени не само от общото предание на 
Църквата от първото хилядолетие...”, но и по много други начини. 
Те изявяват също и надеждата си, че срещата им ще вдъхнови христи- 
яните по целия свят за молитви за пълното единство на църквите. 



Папа Франциск в бяло и руския патриарх Кирил в черно 
на 13 февруари 2016 в Куба 

Но за да бъде реализирано това обединение, от икуменистиче- 
ската общност не може да се очаква напълно да промени вярванията 
и ритуалите си, макар че те вече имат твърде много общо с католиче- 
ските. Все пак ще се изиска нещо по-приемливо, а именно просто да 
бъде приет белегът на властта на римската църква. В Библията този 
белег е споменат единствено във връзка с края на света. 

За да могат изследователите на Библията да са напълно убедени, 
че живеят в това време, Бог разкрива в последните години на множе- 
ство хора един неоспорим знак, известен като „осмия“. Откровение 
17 глава описва римо католическата църква в периода от излизането 
й от „пустинята“ (оздравяването на смъртоносната рана, нанесена от 
Френската революция, т.е. възвръщането на властта на папата през 
1929 г.) до самия край на света - пришествието на Христос. В тази 
глава от Библията се казва, че за този период от време ще се възца- 
рят осем папи, шестият от които ще бъде по-значим от останалите, 
седмият ще бъде за кратко, а осмият ще остане до идването на Господ 
на земята. Ето го и списъкът: 

1. Пий XI - 6 февруари 1922 до 10 февруари 1939 

2. Пий XII - 2 март 1939 до 9 октомври 1958 

3. Йоан XXIII - 28 октомври 1958 до 3 юни 1963 

4. Павел VI - 21 юни 1963 до 6 август 1978 

5. Йоан Павел I - 26 август 1978 до 28 септември 1978 

6. Йоан Павел II - 16 октомври 1978 до 2 април 2005 

7. Бенедикт XVI - 19 април 2005 до 28 февруари 2013 г. 

8. Франциск - 13 март 2013 

Не случайно шестият е известен като „папа, чупещ рекордите“ 

(Оиг 5ипс1ау Ушйог). Папа Йоан Павел II е най-отявленият лидер на 
съвремието в обединението на религиозните и политически сили на 
света, бивайки председател на най-големите екуменистически събра- 
ния (сред които в Асизи). Известен е с пътуванията си - близо 765 
хил. мили, като посещава 133 държави. Участва в около 1500 лични 
срещи, включително с държавни ръководители и представители на 
различни групи от обществото. На погребението му присъстват 1 13 
президента, сред които Георги Първанов, 30 царски особи, стотици 
делегати и депутати от целия свят, както и религиозни лидери като 
патриарха на Константинопол, на Арменската църква, представите- 
ли на израелските равини... Както животът му, така и смъртта му са от 
световно значение. 

В Библията се казва, че след него ще дойде един „и когато дойде, 
трябва само малко да постои“. Напускайки позицията преждевремен- 
но, Бенедикт създаде прецедент във вековната история на папството, 
за който се говореше с учудване и неразбиране дълго време. 

Той отстъпи мястото си на по-харизматична личност, която да 
успее да изпълни целите на организацията. 

Папа Франциск е единственият религиозен лидер, поканен да 
се обърне към ООН на събранието им през септември 2015 г., пос- 
ветено на климата, и след това имащ възможността за частна среща 
с президента и генералния секретар на ООН. След това той е спе- 
циално поканен и в Сената на Щатите (държавата с най-голям брой 
протестанти - 170 мил. спрямо 70 мил. католици), за да изнесе “исто- 
рическа реч“ (СМБ!), адресираща „всяка жива душа на тази планета“. 
Той описва качествата на добрия политически лидер, представяйки 
го като човек с прагматичен, отворен дух, който не се опитва да пази 

границите на държавата си, а гледа в перспектива. 

Можем да сме убедени, че много скоро лидерите на света ще бъ- 
дат именно такива, защото в същата 17-та глава на Откровение пише, 
че в последните дни цялата политическа власт над земята ще бъде да- 
дена на десет владетели и те ще „действат единомислено“ заедно с 
папството. 

Хората с пари и власт знаят това от много години и ако се зами- 
слим, ще видим, че те не го крият, основавайки световни организации 
за обединение - военно (НАТО), миротворческо (ООН), политиче- 
ско и икономическо (Европейски съюз, Евразийски съюз, Африкан- 
ски съюз, Съюз на южноамериканските нации, неофициален север- 
ноамерикански съюз), религиозно (Световния съвет на църквите). 

Ето част от небезизвестното изказване на Джордж Буш старши 
от далечната 1991 (16 януари): „Пред нас се намира възможност да 
изковем за нас и за бъдещите ни поколения един нов световен ред. 
(...) Когато успеем, а това ще се случи, тогава ще имаме реален шанс 
при този нов световен ред. Ред, при който Обединените нации, които 
заслужават доверие, ще могат да използват ролята си в поддържането 
на мира, за да изпълнят обещанието и визията на основателите си“. 

Неговият наследник Барак Обама казва при посещението си в 
Прага през 2009 г. „Всички нации трябва да се съберат, за да изградят 
един по-силен глобален режим“. 

Робърт Мюлер, известен като „философът на обединените на- 
ции“, и вице министър на правосъдието към ООН цели 40 години 
казва (нееднократно): „Трябва колкото се може по-бързо да се насо- 
чим към едно световно правителство, една световна религия под ръ- 
ководството на един световен лидер“. 

Религиозният лидер Йоан Павел II допълва: „Повече от всякога 
се нуждаем от нов международен ред, който е изграден върху опита 
и постигнатите от ООН резултати през тези години“. А изказванията 
на папа Франциск за нуждата от нова глобална политическа система 
с общ план и управление, с общо законодателство и затегнати мерки 
са множество. 

Изявленията в този дух на световните политически и религиоз- 
ни лидери са много повече. 


Бог ни предупреждава чрез събитията в политическия и религи- 
озния свят, че времето на обединение на света е настъпило, а това 
е знак за последните драматични събития на земята, при които 
ще се реши съдбата на всеки човек за вечността. 


В първата библейска книга се описва животът на земята от ней- 
ното създаване. Преди повече от 4000 години в древния свят се заро- 
дило желание за обединение между всички хора по земята, материал- 
ните предимства от което със сигурност биха били значими. Оказва 
се обаче, че за хомогенното смесване на хора винаги е необходима 
религиозна съставка. И кулата на древен Вавилон не прави изклю- 
чение - тя е издигната като отявлен бунт против Бог. Хората казали 
„да си съградим град, даже кула, чийто връх да стига до небето; и да 
си спечелим име“. „Високите места“ са споменати в Библията повече 
от 50 пъти и се свързват с поклонение пред езически богове, често 
включващо човешки жертвоприношения. При граденето на древен 
Вавилон Бог лично се намесва, за да осуети плановете на хората. Раз- 
пръсквайки ги, Той дава шанс на всеки от тях да вземе самостоятелен 

избор за живота си, вместо мнозинството да налага вижданията си. 

Подобно в наши дни се гради една нова Вавилонска кула, която 
цели обединение на народите под шапката на езическа религия. На 
първото изображение вляво е картина на Вавилонската кула, нарису- 



вана през 1563 г. от Питър Брюгел, а в дясно - плакат, издаден от Ев- 
ропейския съюз, който символично изобразява мисията на организа- 
ция с мотото „Европа: Много езици, един глас“. Звездите са обърна- 
ти, вероятно печатна грешка. Основният елемент на изображението 
е сградата на Европейския парламент в Страсбург, която стряскащо 
напомня за недостроена кула. 

Световна религия на човечеството за следващото хилядолетие 
(милениум, Ерата на Водолея) е предвидено на бъде Ню Ейдж (№мг 

А§е) - микс от древноезически практики, поклонение пред природа- 
та и съвременни спиритични учения. Сградата на Обединените на- 
ции е изпъстрена от 15-годишните усилия на Си Шепба - художник, 
чийто изображения и ръчен труд са вдъхновени от този предстоящ 
духовен милениум. В същата сграда се намира и стаята за медитация 
и молитва с пирамидална форма с олтар в центъра, посветена спо- 
ред Даг Хамарскьолд (генерален секретар на ОН и неин създател) на 
„бог, който е почитан под много имена и много форми“. 

Обезличаването на нашия Създател ни откъсва от предупрежде- 
нията на Словото Му и ни прави удобни пионки. В личен план това 
ни отдалечава от ясните Му напътствия за живота ни, които целят да 
ни подготвят за бъдещия свят. 

В Библията пише: „Когато казват: „Мир и безопасност!“, тогава 
ще ги постигне внезапно погубление, като болките на непразна жена, 
и никак няма да избегнат“. Днес повече от всякога се говори, че един 

нов ред може да постигне тези така желаните от всеки човек обстоя- 
телства на мир и безопасност. Организации като ООН са създадени 
с такава цел. Но сме предупредени, че именно сега предстоят по-раз- 
търсващи събития, отколкото някога са се случвали: „през онези дни 
ще бъде такава скръб, каквато не е била от начало на създанието, кое- 
то създаде Бог, до днес, нито ще бъде“. 

Кой всъщност е белегът на звяра (белегът за властта на Анти- 
христа), който трябва да се пазим да не получим? В предишните гла- 
ви бяха представени доводи от Библията в контекста на историята 
и настоящето, които потвърждават заключенията на великите ев- 
ропейски реформатори, а именно че папството е силата, която ще 
„принуждава всички, малки и големи, богати и сиромаси, свободни 
и роби, да им се сложи белег на десницата или на челата им, за да не 
може никой да купува или да продава, освен оня, който носи за белег 
името на звяра, или числото на неговото име“. Не можем да разсъж- 
даваме върху този въпрос извън контекста на Библията. Там се казва, 
че Бог също има белег (знак) : „Аз съм Господ вашият Бог; в Моите 
повеления ходете, и Моите съдби пазете и извършвайте ги; освеща- 
вайте още и съботите Ми, и нека бъдат знак между Мене и вас, за 
да познаете, че Аз Господ съм ваш Бог“. Спазването на закона на Бог 
е белег за принадлежност към Него. Четвъртата заповед е именно 
тази, чрез която ще познаем кой е Господ, нашия Бог - Създателят на 
тази земя и на всеки един от нас. Във втора глава пише по-подробно 
за постановената в Едем почивка - съботния ден - ден за общение с 
Твореца. Когато неделята (денят, посветен на бога на слънцето) бъде 
наложена под хуманен предтекст от законодателствата на световните 
съюзи като ден за почивка и поклонение пред Бог, това ще бъде окон- 

чателният акт на бунт спрямо Създателя - последната капка нечисто- 
та в чашата на духовната блудница, описана в книгата Апокалипсис. 

Глава 8 

Спасение 

Всеки човек ще бъде поставен пред избора дали да се подчини на 
новата религиозно-политическа власт, заставайки така твърдо за нару- 
шаването на Божиите заповеди. Който се възпротиви, ще бъде трети- 
ран като терорист, а който приеме новия ред, няма да бъде защитен 
от последните седем бедствия на тази земя, описани в Откровение 
като язви. За едните апостол Йоан казва: „видях и душите (...) на ония, 
които не се поклониха на звяра, нито на образа му, и не приеха белега на 
челото си и на ръката си; и те оживяха и царуваха с Христа“. А за другите 
казва: „Ако някой се поклони на звяра и на неговия образ и приеме белег 
на челото си или на ръката си, той ще и да пие от виното на Божия гняв, 
което е приготвено чисто в чашата на гнева Му“. 

Бунтът спрямо Бог е решението на човека да се отдели от живо- 
та и от светлината. Това е решение да приеме предложената от дяво- 
ла алтернатива и да застане под негов контрол, а той „беше открай 
човекоубиец, и не устоя в истината“. Когато сами изберем да се от- 
далечим от Създателя си, оставаме без закрила. 

Божият закон се състои в тези две големи заповеди: „Да възлю- 
биш Г оспода твоя Бог с цялото си сърце, с цялата си душа, с всичката 
си сила, и с всичкия си ум, и ближния си както себе си“. „Понеже 
заповедите: „Не прелюбодействай“; „Не убивай“; „Не кради“; „Не 
пожелавай“; и коя да било друга заповед се заключават в тия думи: 

„Да обичаш ближния си както себе си“. „Който не люби, не е познал 
Бога; защото Бог е любов“, но „ ако някой пази словото Му, неговата 
любов към Бога е наистина съвършена“. „Никой няма по-голяма лю- 
бов от това да даде живота си за приятелите си.“ „В това се яви Божи- 
ята любов към нас, че Бог изпрати на света Своя единороден Син, за 
да живеем чрез Него“, защото „когато още бяхме грешници, Христос 
умря за нас“. „И ние познаваме и сме повярвали любовта, която Бог 
има към нас.“ „В това се усъвършенства любовта в нас, когато имаме 
дръзновение в съдния ден“. 

В съдния ден, „ако някой не се намери записан в книгата на живо- 
та, той биде хвърлен в огненото езеро“ („присъдата за в огненото езе- 
ро е втората смърт“). „Видях и мъртвите големи и малки, стоящи пред 
престола; и едни книги се разгънаха; разгъна се и друга книга, която 
е книгата на живота; и мъртвите бидоха съдени според делата си по 
написаното в книгите. И морето предаде мъртвите, които бяха в него; 
и смъртта и адът предадоха мъртвите, които бяха в тях; и те бидоха 
съдени всеки според делата си.“ „И дяволът, който ги мамеше, биде 
хвърлен в огненото жупелно езеро, гдето са и звярът и лъжепророкът“. 

Огненото езеро не е предвидено за хората. В Библията пише, че 
„вечният огън е приготвен за дявола и за неговите ангели“. Но всеки, 
който се е подчинил на този дух в ежедневния си живот, също ще 
попадне там - „страхливите (бел. ред. които не са застанали твърдо 
за правото от страх), невярващите, мръсните, убийците, блудниците, 
чародейците, идолопоклонниците и всичките лъжци, тяхната участ 
ще бъде в езерото, което гори с огън и жулел. Това е втората смърт“. 
„Защото всичко що е в света, - похотта на плътта, пожеланието на 
очите, и тщеславието на живота, - не е от Отца, но е от света“. „И тъй, 

който иска да бъде приятел на света, става враг на Бога.“ 

Ти си дете на „Господ, Който те е направил, и те е създал в ут- 
робата“. В Неговите очи ти си много ценен (Матей 10:31). Желани- 
ето Му е да те подготви да живееш с Него във вечността: „Блажен и 
свет оня, който участвува в първото възкресение; над такива втората 
смърт не ще има сила; а те ще бъдат свещеници Богу и на Христа и 
ще царуват с Него“. Който победи, няма да бъде повреден от втората 
смърт“, „на този, който победи, и който се пази до край, за да вър- 
ши дела чисти като Моите“ „ще му дам и бяло камъче, и на камъчето 
ново име написано, което никой не познава, освен оня, който го по- 
лучава“ - това е шанс за нов живот. „Който побеждава, ще наследи 
тия неща; Аз ще му бъда Бог, и той ще Ми бъде син.“ 

Победата е дело на Божия Дух в нас, когато Му съдействаме и 
се молим. Дори и да съгрешим, ако „изповядваме греховете си, Той 
е верен и праведен да ни прости греховете, и да ни очисти от всяка 
неправда“. Исус учи хората, че ако твой близък съгреши спрямо теб, 
трябва да му прощаваш независимо колко пъти се е провинил (Ма- 
тей 18:21). Колко повече Бог, който е „жалостив и милосърд, дълго- 
търпелив и многомилостив“ прилага този принцип за нас. 

Нужно е да се запознаем с изискванията на Господ, които са в 
Библията, защото човешкото сърце „е измамливо повече от всичко, 
и е страшно болно“ и сами не можем да намерим принципите на жи- 
вот, които биха ни подготвили за небесната реалност. Там „няма да 
влезе нещо нечисто, нито оня, който върши мерзост и който лъже, 
а само записаните в книгата на живота на Агнето“. „Той ще обърше 
всяка сълза от очите им, и смърт не ще има вече; нито ще има вече 
жалеене, ни плач, ни болка; първото премина“. 

И видях ново небе и нова земя ; защото първото небе и 
първата земя преминаха; и море нямаше вече. 

Видях и святия град \ новия Ерусалим , да слиза из небето 
от Бога, приготвен като невеста , украсена за мъжа си. 
И чух силен глас от престола , който казваше: 

Ето , скинията на Бога е с човеците; Той ще обитава с 
тях; те ще бъдат Негови люде; и сам Бог :, техен Бог , ще 
бъде с тях. Той ще обърше всяка сълза от очите им, и 
смърт не ще има вече; нито ще има вече жалеене, ни плач, 
ни болка; първото премина. 

И Седящият на престола рече: Ето, подновявам всичко. 
И каза: Напиши, защото тия думи са верни и истинни. 


(Откровение 21:1-5) 


п 


